רון צ'רנאו

רונלד (רון) צ'רנאו (באנגלית: Ronald Chernow; נולד ב־3 במרץ 1949) הוא סופר, עיתונאי וביוגרף יהודי-אמריקאי שחיבר ספרי עיון היסטוריים רבי־מכר בז'אנר הביוגרפיה.

צ'רנאו זכה ב־2011 בפרס הפוליצר לביוגרפיה ובפרס ספר ההיסטוריה האמריקאי על ספרו משנת 2010, "וושינגטון: ביוגרפיה". הוא זכה גם בפרס הספר הלאומי לספר עיון לשנת 1990 על "בית מורגן: שושלת הבנקאות האמריקאית ועליית הפיננסים המודרניים". הביוגרפיות שלו על אלכסנדר המילטון (2004) ועל ג'ון ד. רוקפלר (1998) היו מועמדות לפרס מבקרי הספרות הלאומי בארצות הברית. ספרו על המילטון היווה השראה למחזמר הפופולרי "המילטון", שבו שימש צ'רנאו יועץ היסטורי. על ספרו "הוורבורגים: האודיסיאה של משפחה יהודית יוצאת דופן במאה העשרים" הוענק לו בשנת 1993 פרס ג'ורג' ס. אקלס למצוינות בכתב כלכלי. כעיתונאי פרילנס פרסם צ'רנאו למעלה משישים מאמרים בבמות אמריקאיות ארציות.

 ראשית חייו והשכלה 
צ'רנאו נולד ב־3 במרץ 1949 בברוקלין, ניו יורק. אביו, ישראל, היה בעל חנות דיסקאונט ומייסד של חברת ברוקראז’ למניות; אמו, רות, הייתה מנהלת חשבונות. הוא אחיו של ברט צ'רנאו ודוד לשאנדי צ'רנאו. צ'רנאו הוא ממוצא יהודי אמריקאי. בתיכון פורסט הילס שבקווינס הוא נבחר כ"הכי סביר להצליח", שימש נשיא השכבה והיה הנואם המצטיין בטקס הסיום (1966).The Forester Class of 1966, pp. 11, 24, 50. צ'רנאו סיים בהצטיינות יתרה (summa cum laude) את לימודיו באוניברסיטת ייל (1970) ובהמשך למד ספרות אנגלית בפמברוק קולג' שבקיימברידג'; הוא החל בלימודי דוקטורט אך לא השלים אותם. בהגדרתו הפוליטית תיאר עצמו כ"דמוקרט ממורמר", ועל דתו כתב: "כ"יהודי, אם כי יותר במחדל מאשר בקיום"."Ron Chernow", Contemporary Authors Online (Gale, 2011).

ב־1979 נשא לאישה את ולרי סטרן; היא נפטרה בינואר 2006. ולרי ס. צ'רנאו הייתה מרצה בכירה לשפות ולמדעי החברה במכללת הטכנולוגיה של ניו יורק.

 קריירה 
צ'רנאו החל את דרכו העיתונאית כפרילנסר ופרסם למעלה משישים מאמרים בעיתונים ובכתבי עת ארציים בשנים 1973–1982. באמצע שנות ה־80 קטע את פעילותו זו כדי לשמש מנהל תחום מדיניות פיננסית בקרן למאה העשרים בניו יורק. בשנת 1986 עזב את הארגון ושב לכתיבת ספרי עיון וביוגרפיות. לצד ספריו הוא תורם מאמרים לניו יורק טיימס ולוול סטריט ג'ורנל, משתתף בתוכניות רדיו וטלוויזיה בנושאי עסקים, פוליטיקה ופיננסים, ומופיע כמומחה בסרטים תיעודיים.

 עסקים ופיננסים 
 בית מורגן 
בשנת 1990 פרסם צ'רנאו את ספרו הראשון, "בית מורגן: שושלת הבנקאות האמריקאית ועליית הפיננסים המודרניים", המתחקה אחר ארבעה דורות של אימפריית ג'יי. פי. מורגן. מבקר ב-The New York Times Book Review כתב: "כדיוקנו של עולם הפיננסים, הפוליטיקה, והתיאבון והשאפתנות של וול סטריט, לספר תנופה ומתח של רומן אפי. בפשטות: טור דה פורס". בית מורגן זכה בפרס הספר הלאומי לספר עיון.

 הוורבורגים 
בשנת 1993 פרסם צ'רנאו את The Warburgs: The Twentieth-Century Odyssey of a Remarkable Jewish Family, על משפחת ורבורג, שהיגרה מגרמניה לארצות הברית ב־1938. המשפחה – שושלת פיננסית יהודית־גרמנית – התפרסמה גם בהישגים בפיזיקה, מוזיקה קלאסית, תולדות האמנות, פרמקולוגיה, פיזיולוגיה, פיננסים, קרנות השקעה פרטיות ופילנתרופיה. הספר זיכה את צ'רנאו בפרס ג'ורג' ס. אקלס למצוינות בכתב כלכלי מטעם בית הספר לעסקים של אוניברסיטת קולומביה, נבחר לאחר מעשרת ספרי השנה של איגוד הספריות האמריקאי ול"ספר ראוי לציון" של הניו יורק טיימס.

 מות הבנקאי 
ב־1997 פרסם קובץ מאמרים בשם The Death of the Banker: The Decline and Fall of the Great Financial Dynasties and the Triumph of the Small Investor.

 טיטן: חייו של ג'ון ד. רוקפלר האב 
ב־1998 פרסם צ'רנאו את Titan: The Life of John D. Rockefeller, Sr, ביוגרפיה של התעשיין והפילנתרופ ומייסד סטנדרד אויל . הספר ממשיך את עניינו של צ'רנאו בהיסטוריה פיננסית דרך דמויות מעצבות. הספר שהה 16 שבועות ברשימת רבי־המכר של הניו יורק טיימס, ומגזין Time תיאר אותו כ"אחת הביוגרפיות האמריקאיות הגדולות". שני הפרסומים דירגו אותו בין עשרת ספרי השנה.

 פוליטיקה אמריקאית 
 אלכסנדר המילטון 

בשנת 2004 פרסם צ'רנאו את אלכסנדר המילטון. הביוגרפיה הייתה מועמדת לפרס מבקרי הספרות הלאומי וזכתה בפרס ג'ורג' וושינגטון לספרות עבור התקופה המוקדמת בארצות הברית. הספר נשאר ברשימת רבי־המכר של הניו יורק טיימס במשך שלושה חודשים. בסקירתו ב־Journal of American History, סטיבן ב' פרסר, פרופסור אמריטוס לדיני עסקים באוניברסיטת נורת'ווסטרן, כתב:Presser, Stephen B. (June 2006). "Review of Ron Chernow's Alexander Hamilton", Journal of American History, pp. 192–193.

הביוגרפיה עובדה למחזמר זוכה פרסי טוני, המילטון, מאת לין-מנואל מירנדה, שעלה בברודוויי באוגוסט 2015. צ'רנאו שימש יועץ היסטורי להפקה.

 ג'ורג' וושינגטון 

ספרו בן 904 העמודים של צ'רנאו, וושינגטון: ביוגרפיה, יצא לאור ב־5 באוקטובר 2010. הספר זיכה אותו בפרס הפוליצר לביוגרפיה ובפרס ספר ההיסטוריה האמריקאי. ההיסטוריון גורדון ס. ווד, מחשובי חוקרי תקופת המייסדים, כתב: "[זהו] הטוב, המקיף והמאוזן ביותר מבין ספרי הביוגרפיה החד־כרכיים על וושינגטון.... יוצאים מן הספר בתחושה שסוף סוף וושינגטון נעשה מובן.... הבנתו של צ'רנאו את טבע האדם אינה שגרתית, וזה מה שהופך את הביוגרפיה שלו לעוצמתית כל כך".

 יוליסס ס. גרנט 

בשנת 2011 חתם צ'רנאו על הסכם לכתיבת ביוגרפיה מקיפה על יוליסס ס. גרנט. צ'רנאו הסביר את המעבר מג'ורג' וושינגטון לגרנט: "יש בזה היגיון מסוים כרצף. המצביא הנערץ של המהפכה – אל המצביא הנערץ של מלחמת האזרחים. שניהם נשיאים לשתי כהונות, אם כי בתוצאות שונות בתכלית". גרנט יצא לאור ב־10 באוקטובר 2017, והביוגרפיה מתפלמסת עם ה"חוכמה המקובלת" שגרנט היה "נשיא סביר במקרה הטוב, בן־שיח משעמם ושיכור כלוט". הספר זכה לביקורות נלהבות ונכלל ברשימת "עשרת הספרים הטובים" של 2017.

 ביוגרפיה ספרותית 
 מארק טוויין 
בשנת 2025 פרסם צ'רנאו ביוגרפיה מלאה על מארק טוויין בהוצאת פינגווין.

 חברות בדירקטוריונים 
בשנת 1990 הצטרף צ'רנאו ל־PEN American Center. בשנת 2006 מונה ליו"ר חבר הנאמנים, והחליף את הסופר סלמן רושדי.

 פרסים והוקרה 
לצ'רנאו הוענקו תוארי כבוד מאוניברסיטת לונג איילנד, Marymount Manhattan College, מכללת המילטון, Washington College ו־Skidmore College.
 1990: פרס הספר הלאומי לספר עיון על בית מורגן: שושלת הבנקאות האמריקאית ועליית הפיננסים המודרניים (זכה).
 1993: פרס ג'ורג' ס. אקלס למצוינות בכתב כלכלי על The Warburgs: The Twentieth-Century Odyssey of a Remarkable Jewish Family (זכה).
 1998: מועמדות לפרס מבקרי הספרות הלאומי על טיטן: חייו של ג'ון ד. רוקפלר האב.
 2004: פרס ג'ורג' וושינגטון לספרות על אלכסנדר המילטון (זכה).
 2004: מועמדות לפרס מבקרי הספרות הלאומי על אלכסנדר המילטון.
 2011: פוליצר לביוגרפיה או אוטוביוגרפיה על וושינגטון: ביוגרפיה (זכה).
 2011: פרס ספר ההיסטוריה האמריקאי על וושינגטון: ביוגרפיה (זכה).
 2013: פרס BIO מטעם Biographers International Organization על קידום אמנות הביוגרפיה.
 2015: מדליית המדעים והרוח הלאומית (National Humanities Medal).
 2016: Benjamin Harrison Presidential Site – אות “Advancing American Democracy”.
 2017: זהב של National Institute of Social Sciences (Gold Medal Honoree).
 2017: פרס Richard Nelson Current של The Lincoln Forum על הישג בתחום לינקולן.
 2018: מדליית זהב בביוגרפיה מטעם האקדמיה האמריקאית לאמנויות ולספרות.
 2019: Golden Plate Award של האקדמיה האמריקאית להישגים.

 יצירות 
 ספרים 









 פילמוגרפיה 
 1996: Biography – "J. Pierpont Morgan: Emperor of Wall Street" (סרט תיעודי), בתפקיד עצמו.
 2000: The American Experience – "The Rockefellers: Part 1" (תיעודי), כיועץ.
 2000: The American Experience – "The Rockefellers: Part 2" (תיעודי), כיועץ.
 2007: The American Experience – "Alexander Hamilton" (תיעודי), כיועץ.
 2010: Tavis Smiley – פרק 12 באוקטובר 2010 (שיחת־רוח), אורח.
 2010: Rediscovering Alexander Hamilton (תיעודי), בתפקיד עצמו/היסטוריון.
 2020: Grant (מיני־סדרה), כתיבה.

קישורים חיצוניים

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:עיתונאים יהודים אמריקאים
קטגוריה:חברי האקדמיה האמריקאית לאמנויות ולספרות
קטגוריה:זוכי פרס הספר הלאומי האמריקאי
קטגוריה:זוכי מדליית מדעי הרוח
קטגוריה:זוכי פרס פוליצר: אוטוביוגרפיה או ביוגרפיה
קטגוריה:בוגרי אוניברסיטת ייל
קטגוריה:אמריקאים שנולדו ב-1949